text: Global icon-chevron-right Espanya icon-chevron-right Barcelona icon-chevron-right Futbolmania
  © Futbolmania Futbolmania
  Un camp de futbol just al centre de Barcelona. A la Ronda de Sant Pau! Impossible? No! Entre botes, samarretes i pantalons, els amics de Futbolmania guarden una sorpresa amagada dins d'un espai que fa més de 1.500 m2: un camp de gespa artificial. "Els caps de setmana vénen nens i pares i hi organitzem esdeveniments. També està pensat per fer presentacions de producte, conferències...", expliquen. Gràcies! Ara, l'interior de la botiga també té molts punts per convertir­-se en un local de pelegrinatge obligat pels fans del futbol. Entrem i ens trobem en un passadís que sembla un túnel de vestidors, sona l'himne de la Champions, veiem al davant una rèplica del trofeu... i se'ns posa la pell de gallina! De les parets pengen fotos històriques, samarretes mítiques...El que va començar com a Spor Núria en una botiga de 40 metres multiesport a peu de carrer ara és un monstre –en el bon sentit!­ especialitzat i, dedicat en cos i ànima al futbol. Voleu la samarreta del Rubin Kazan amb el nom de Maksim Kanúnnikov gravat a l'esquena? Fàcil. Aquí tenen infinites referències de dorsals oficials de la majoria d'equips i seleccions que se us acudeixin. Sou noies i amb prou feines trobeu la samarreta del Barça i del Madrid pensada per vosaltres? Aquí podreu fer-vos segur amb la del Bayern de Munic, la de l'Athletic Club o la del Manchester United.